JWD ปิดดีลขายสินทรัพย์เข้ากอง “AIMIRT” มูลค่า 1.54 พันลบ.
JWD ปิดดีลขายสินทรัพย์เข้ากอง "AIMIRT" มูลค่า 1,541 ล้านบาท
27 ธ.ค. 2560

บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD ระบุว่า ตามที่บริษัทฯ ได้แจ้งสารสนเทศการเข้าทำรายการต่อตลาดหลักทรัพย์แห่งประเทศไทย เมื่อวันที่ 7 ธันวาคม 2560 รวมถึงได้ส่งหนังสือเวียนแจ้งต่อผู้ถือหุ้นของ JWD เมื่อวันที่ 20 ธันวาคม 2560 เรื่องการได้มาและจำหน่ายไปซึ่งสินทรัพย์ของบริษัทย่อยของ JWD ไปแล้วนั้น
ทั้งนี้ เมื่อวันที่ 26 ธันวาคม 2560 บริษัทย่อยได้โอนกรรมสิทธิ์ในสินทรัพย์ข้างต้น ให้แก่ทรัสต์เพื่อการลงทุนในอสังหาริมทรัพย์ เอไอเอ็ม อินดัสเทรียล โกรท หรือ AIMIRT โดยทำการจดทะเบียนโอนอสังหาริมทรัพย์ ณ สำนักงานที่ดิน และได้รับชำระเงินเป็นจำนวนรวมทั้งสิ้น 1,541 ล้านบาท เป็นที่เรียบร้อยแล้ว ซึ่งเป็นไปตามเงื่อนไขของสัญญาที่ได้ตกลงไว้กับผู้ซื้อ